በደቡብ ክልል 415ሺህ የገጠር ወጣቶችን የሥራ ዕድል ተጠቃሚ ለማድረግ ዝግጅቶች ተጠናቀዋል
በደቡብ ክልል በአዲሱ የወጣቶች የሥራ ዕድል ፈጠራ 415 ሺህ የገጠር ወጣቶችን ተጠቃሚ ለማድረግ ቅድመ ዝግጅት መጠናቀቁን የክልሉ የገጠር ወጣቶች የስራ ዕድል ፈጠራና ልማት ኤጄንሲ አስታወቀ፡፡በክልሉ ከ2005 ዓ.ም አጋማሽ ጀምሮ እስካሁን ባመቻቸው 1.5 ቢሊዮን ብር የብድር አቅርቦትን በመጠቀም ህይወታቸውን የተቀየሩ ወጣቶች ቁጥር 441 ሺህ መድረሳቸው  ተገልጿል ፡፡የክልሉ የገጠር ወጣቶች የስራ ዕድል ፈጠራና ልማት ኤጄንሲ ኃላፊ አቶ ኢዘዲን ሙስባህ ለዋሚኮ እንደገለጹት የክልሉ መንግስት የገጠር ወጣቶችን ተጠቃሚ በሚያደርጉ መስኮች እንዲሠማሩ የቀረፀውን  ፓኬጆችን ወደ ተግባር ለመቀየር በተሠራው ሥራ በክልሉ የሚገኙ  የገጠር ወጣቶችን ተጠቃሚነት እያሳደገ ይገኛል ብለዋል፡፡በገጠር የስራ ዕድል የተፈጠረላቸው ወጣቶች ቁጥር በቂ ባለመሆኑ በሀገርአቀፍ ደረጃ የገጠር ወጣቶችን የኢኮኖሚ ተጠቃሚነት ለማረጋገጥ በተመደበው አዲሱ  ተዘዋዋሪ  ፈንድ ሥራ ላይ ለማዋልም  ቅድመ ሁኔታዎች መጠናቀቁን  ነው ኃላፊው የገለፁት፡፡